tomron87/hebrew-wikipedia-sentences-corpus huggingface dataset:
בשנת 2000 המועדון נשר לליגת המשנה ובעונה שלאחריה באה ירידה נוספת, לליגה השלישית, שם שהה המועדון שתי עונות.
מאז עונת 2003/04 משחק המועדון בליגת המשנה.
למועדון יריבות היסטורית (מאז 1920) עם מועדון ולס סרספילד והמשחק ביניהם מכונה "אל קלאסיקו דל אואסטה" - "הקלאסיקו של המערב" (מערב בואנוס איירס), אך הוא אינו מתקיים מאז שנת 2000 עקב ההיעדרות של פרו מליגת העל.
קרלוס אלברטו וידל - מלך השערים ההיסטורי של הקבוצה
אוסקר גארה - אלוף מונדיאל 1986, שיחק בהפועל כפר סבא והפועל באר שבע
אלברטו מרסיקו - כדורגלן השנה בארגנטינה ב-1984
בתחילת שנות השמונים זכה המועדון בכמה אליפויות אזוריות בבואנוס איירס.
ב-1985 נפתחה ליגת הכדורסל הלאומית (LNB) והמועדון זכה באליפות בשנים 1985, 1986 ו-1989. כמו כן זכה המועדון באליפות דרום אמריקה לאלופות בשנים 1981, 1982 ו-1987. ב-1986 הפסידה בגמר הגביע הבין-יבשתי בכדורסל לז'לגיריס קובנה.
שחקן בולט שיצא ממחלקת הכדורסל של המועדון הוא לואיס סקולה.
פרו משתתפת במשחקים האולימפיים לנוער מאז היווסדם באולימפיאדת הנוער סינגפור (2010).
לאורך השנים צברו ספורטאי הנוער מפרו שלושה מדליות, מהן מדליית זהב יחידה.
פרו משתתפת גם במשחקי החורף האולימפיים לנוער.
אולם, עד אז לא זכה ספורטאי נוער אולימפי מפרו במדליה במשחקי החורף.
המשלחת הראשונה של פרו למשחקים האולימפיים לנוער הייתה לאולימפיאדת הנוער סינגפור.
המשלחת כללה 26 ספורטאים שהתחרו בעשרה ענפי ספורט.
המשלחת הגיעה להישגים בענף הכדורעף בה נבחרת הנערות זכתה במדליית ארד, ובענף האתלטיקה בה סיימה במקום השביעי בהליכה תחרותית נערות ל-5 ק"מ.
ספורטאי המשלחת סיימו במקום החמישי בענף הג'ודו בקטגוריית משקל עד 44 ק"ג נערות והרמת משקולות בקטגוריית משקל עד 58 ק"ג נערות.
המשלחת השתתפה בתחרויות בענפים בדמינטון, היאבקות, טאקוונדו, טניס, שחייה ושיט ללא הגעה להישגים משמעותיים.
המשלחת לאולימפיאדת הנוער נאנג'ינג מנתה 40 ספורטאים שהתחרו ב-12 ענפי ספורט והייתה המשלחת הגדולה ששלחה פרו עד כה.
המשלחת גם השתתפה בתחרויות בענפים בדמינטון, ג'ודו, היאבקות, הרמת משקולות, התעמלות, חתירה, כדורעף חופים ושחייה אך בלי להגיע להישגים משמעותיים.
פרו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהשתתפת בענף סקי אלפיני בהם היא לא הגיעה להישג משמעותי.
פרו הראשון, מלך אראגון (באראגונית: Pero I d'Aragón; 1068–1104) היה מלך אראגון ונווארה בין השנים 1094–1104.
פרו הראשון היה בנם של סנצ'ו הראשון, מלך אראגון ואיזבל מאורחל, בתם של ארמנחול השלישי, רוזן אורחל ואדלייד.
בשנת 1094 נהרג אביו מפגיעת חץ בזמן המצור על ווסקה, ופרו עלה לשלטון במקומו.
בשנת 1096 שיתף פרו פעולה עם אל סיד, וביחד הרחיבו את הגבול הדרומי של הממלכה כחלק מהרקונקיסטה.
לפי מקורות מסוימים, בשנת 1101 רצה פרו להצטרף למסע הצלב הראשון, אולם האפיפיור פסקליס השני הורה לו להמשיך את המסע כנגד סרגוסה.
בשנת 1102 יצא פרו למסע לכיבוש סרגוסה, אולם בשל התקפת נגד חזקה של המורים, שבה אף נהרג בן דודו ארמנחול החמישי, רוזן אורחל, הפסיק את המצור על העיר.
בשנת 1104 מת פרו, ואחיו למחצה אלפונסו הראשון, מלך אראגון עלה לשלטון במקומו.
בינואר 1086 התחתן פרו בחאקה (Jaca) עם אגנס מפואטייה, בתו של גיום השמיני, דוכס אקוויטניה, ממנה היו לו שני ילדים:
פרו (מת ב-1104), התחתן עם מריה רודריגס, בתו של אל סיד
לאחר מותה של אגנס, הוא התחתן ב-16 באוגוסט 1097 עם ברתה מסבויה, בתו של פייטרו הראשון, רוזן סבויה, ממנה לא היו לו ילדים.
פרו סייקלינג מנג'ר (Pro Cycling Manager) היא סדרת משחקי מחשב של סימולציות ניהול ממוחשבות, בה השחקן נדרש לשמש כמנג'ר של רוכב או קבוצת אופני כביש.
המשחק נוצר על ידי חברת Cyandie הצרפתית והופץ על ידי חברת FOCUS , גם היא צרפתית.
בנוסף למשחק הזה, קיימת גם סדרת משחקים לקונסולות (Xbox one, פלייסטיישן 4) שנקראת "טור דה פראנס" שבמסגרתה אפשר לשחק במרוץ המדובר ובמספר מרוצים נוספים, וגם הופץ ונוצר על ידי החברות הללו.
המשחק נוצר בשנת 2001 ונקרא בשם "סייקלינג מנג'ר" ובשנת 2005 נוסף "פרו" לשם.
הוא מוצע במגוון שפות - צרפתית, אנגלית, נורווגית, פורטוגזית, איטלקית, הולנדית, גרמנית, ספרדית ודנית.
המשחק מבוסס על המציאות, כאשר כל הרוכבים, הקבוצות והמרוצים בו הם אמיתיים ומתקיימים גם במציאות, ואף המשחק משתמש בתמונות של הרוכבים האמיתיים, והנתונים שלהם מבוססים לפי היכולת שלהם במציאות.
אם כי לפעמים בחלק מהשמות יש טעויות.
פרו סייקליסט (ProCyclist) - במצב הזה השחקן יוצר לעצמו דמות, השחקן נותן לדמות לאום, גיל, גוון עור, ואף לבחור מתוך מגוון של פרצופים.
לאחר מכן, השחקן צריך לבחור את אופי הרוכב הבולט שלו - מטפס, מאיץ, פנצ'ר או רוכב נגד השעון, הוא יכול לבחור גם התמחות נוספת ומשנית.
לאחר מכן השחקן צריך לבחור באיזו קבוצה מתוך המבחר שמוצע לו להחתים את הדמות שלו, לבחור לו לו"ח מרוצים ולנהל לו את הקריירה.
השחקן צריך גם לבחור לדמות את מקסימום הפוטנציאל שהדמות יכולה לממש, והדמות עולה ברמות עד שהוא ממקסם את הפוטנציאל.
קריירה - במצב הקריירה, השחקן יכול לקחת קבוצה ולהפוך להיות המנג'ר שלה.
או לקחת רוכב קיים ולהפוך להיות המנג'ר שלו.
אפשר לקחת קבוצות מכל הדרגים השונים, או להקים קבוצה עם שם שהשחקן בוחר וביגוד שהוא צריך לבחור מתוך מה שמוצע, ולקחת רוכבים (עד 30) מתוך הקבוצות הקיימות.
מרוץ בודד - במצב הזה, השחקן יכול לבחור לשחק רק מרוץ בודד עם קבוצה שאותה הוא יבחר.
רב משתתפים - קיימת גם אפשרות לשחק עם שחקנים אחרים במשחק, באפשרות ה"מולטיפלייר/אונליין".
בנוסף, קיימת גם אפשרות לעשות מרוצי אופני מסלול.
חברת Cyanide היא היוצרת וחברת FOCUS היא המפיצה גם של משחק ה"טור דה פראנס".
במסגרת המשחק, אפשר לשחק במרוץ הפופולרי ומרוצי קלאסיקות נוספות, כגון פריז - רובה והרונדה ון פלנדרן.
בניגוד לפרו סייקלינג מנג'ר, המשחק הזה הוא לקונסולות ה־Xbox והפלייסטיישן, ולא למחשב.
פרואילורוס (שם מדעי: Proailurus) הוא סוג של טורף קדום דמוי חתול הנחשב לראשון החתוליים, אם כי כמה חוקרים משייכים אותו למשפחת הסטנופלסיקטיים שאולי מבוטלת.
יונק זה חי במשך סוף האוליגוקן עד לתחילת המיוקן שלפני 30 עד 20 מיליון שנה ברחבי אירופה ואסיה.
המאובנים של הפרואילורוס התגלו במספר מדינות ביניהם במונגוליה, גרמניה וספרד.
הוא הוגדר לראשונה ב-1879 בידי החוקר הנרי פילהול על סמך ממצאים מצרפת.
המשמעות של שמו מיוונית היא: ""pro - לפני, "ailuros" - חתול כלומר: "לפני חתול".
התגלו 3 מינים בסוג כשמינים נוספים בוטלו.
חתול זה היה קטן יחסית באורך של מטר ומשקל של 10 קילוגרם בממוצע - קצת יותר גדול מחתול בית.
הוא היה דומה במראהו לגחן גדול עם זנב רחב גמיש ששימש לטיפוס על עצים בהם חי.
הוא היה בעל טפרים נשלפים בכפותיו, והיה בעל חלל עיניים גדולות ולסתות קצרות בעלות שיניים רחבות וחדות.
מבנה זה דומה לרוב החתולים ומותאם לציד והרג מהיר של טרף.
החתול הקדום חי ביערות של אירואסיה והוא התפתח לחתולים המוכרים, כנראה לחתולים הקטנים הקרובים אליו יותר מאשר מיני החתולים הגדולים והשנחרבים הגדולים והמאוחרים יותר.
כיום הוא משויך לתת-משפחה שנכחדה - Proailurinae.
פרוב 16 היא מכונית ספורט בסגנון קופה מתוצרת האחים Dennis and Peter Adams אשר יוצרה בשנת 1970 בבריטניה.
דגם קופה – 1 דלת קדמית (מימין).
מנוע 4 צילינדרים, 1.8 ליטר מדגם אוסטין 1800.
דגם "פרוב 16" צולם לסרט "תפוז מכני" בבימוי סטנלי קובריק שיצא לאקרנים בשנת 1971.
פרובו הוא נפה של המחוז המזרחי של העיר הפדרלית מוסקבה שברוסיה.
נקרא על שם העיר פרובו, שהייתה קיימת בשנים 1925 עד 1960 והיום זוהי הוא אחד מנפות השינה של מוסקבה.
פארק איזמאילובסקי נמצא על גבול הנפה
תחנות רכבת תחתית: פרובו ו"שוסה אנטוזיאסטוב"
פרואלה הראשון, מלך אסטוריאס (או פרוילה הראשון), (בערך 722 – 14 בינואר 768) המכונה האכזר, היה מלך אסטוריאס משנת 757 ועד הירצחו.
פרואלה היה בנו הבכור של אלפונסו הראשון והמשיך בפעילותו של אביו.
פלאיו היה סבו מצד אמו.
הוא דיכא התקוממות של הבסקים, מהם לקח את האצילה מוניה (או מונינה), עימה התחתן מאוחר יותר.
מוניה הייתה אמו של יורשו של פרואלה, אלפונסו.
לפי האגדה, היא הייתה גם אמו של חימנה, אמו של גיבור הרומנטיקה האגדי ברנרדו דל קרפיו.
מדינת הבאסקים לא נפגעה יחסית בעקבות המרד; מאידך, פרואלה השמיד את גליסיה לאחר דיכוי המרד.
הוא גם הביס צבא קורדובני בראשות עומר, בנו של עבד א-רחמן הראשון, ועומר נהרג במהלך הקרב.
בתקופת שלטונו נוסדה העיר אוביידו, ב-25 בנובמבר 761, כאשר אב המנזר מאקסימו ודודו פרומסטנו הקימו שם כנסייה לכבוד סנט וינסנט.
תחת פרואלה, היחסים הטובים בין הכנסייה והמלך נמשכו כמו בתקופת שלטונו של אביו - אלפונסו "הקתולי".
פרואלה התנקש בעצמו באחיו, וימאראנו, מה שהוביל לכינוי "האכזר".
הוא חשש שהפופולריות של וימאראנו תוביל לעלות על כס המלכות; באקט של חרטה, הוא אימץ את בנו של וימאראנו, ברמודו.
הריגתו של וימארנו הכעיסה את האצולה, והוא נרצח על ידי אנשיו בקנגאס דה אוניס.
גופותיהם של פרואלה ואשתו מוניה קבורות בקתדרלה של אוביידו.
פרו מקמימלן הוא טניסאי עבר דרום אפריקאי.
הוא זכה ב-10 ניצחונות בתחרויות גראנד סלאם בתחרויות זוגות גברים וזוגות מעורבים.
פרו מקמילן נולד בשנת 1942 בספרינגס, דרום אפריקה.
מקמילן החל להשתתף בתחרויות גדולות בשנת 1961. בתחרויות הגברים הוא לא זכה להצלחה יתרה.
הצלחתו הגדולה ביותר הייתה השתתפות ברבע הגמר באליפות ארצות הברית הפתוחה 1972.
מקמילן היה טניסאי זוגות בולט כאשר בדרך כלל הוא שיחק עם בוב יואיט גם הוא מדרום אפריקה.
ביחד הם ניצחו ב-5 תחרויות גראנד סלאם החל משנת 1967 בווימבלדון ועד לשנת 1978 גם הוא בווימבלדון.
בתחרויות זוגות מעורבים מקמילן היגע 11 פעמים לגמר בתחרות גראנד סלאם וניצח 5 פעמים (כולם עם בטי שטוב.
מקמילן היה חבר נבחרת גביע דייוויס של דרום אפריקה וזכה עם נבחרתו בתואר.
לאחר פרישה מטניס, מקמילן עובד כשדרן ספורט עבור יורוספורט ו-BBC.
בשנת 1992 נכלל מקמילן בהיכל התהילה של הטניס.
פרו פטריה (באיטלקית:Aurora Pro Patria 1919) הוא מועדון כדורגל איטלקי מהעיר בוסטו ארסיציו במחוז לומברדיה שבאיטליה.
קבוצת המועדון שיחקה בליגה העליונה במשך 12 עונות עד לעונת 1956.
המועדון נוסד בשנת 1919 אחרי איחוד של מספר מועדונים מקומיים.
בשנת 1995 הוא נפסל מהשתתפות בסיירה ד'.
המועדון הוקם מחדש תחת שם חדש וקיבל אישור להשתתף בליגה הרביעית בחשיבות באיטליה.
הוא היה נציג של עיירות בוסטו ארסיציו וגלארט.
בשנת 2008 הוא הציג כיעד עליה לסרייה ב'.
המועדון נכנס לחובות, הנשיא של המועדון נעצר.
בסופו של דבר היעד לא הושג ומועדון פורק.
ביוני 2009 המועדון הוקם מחדש.
הוא שיחק מספר עונות בליגה הרביעית ואף ירד לליגה לחובבנים.
נכון לעונת 2024/25 הוא משחק בליגה השלישית בחשיבותה.
מַרְקוּס אָוּרֶלְיוּס פְּרובּוּס אָוּגוּסְטוּס היה קיסר רומא משנת 276 ועד למותו.
בתקופתו המשיך הלחץ של השבטים הגרמאניים על הגבולות המערביים של האימפריה וכתוצאה מכך הסיגו הרומאים את קווי ההגנה והגבולות אל נהרות הריין והדנובה.
פרובוס נולד ופעל בתקופה הידועה בהיסטוריה בשם משבר המאה ה-3, שבה היו לפחות עשרים ושישה תובעים לתואר הקיסר, בעיקר גנרלים בולטים בצבא הרומי, שהצליחו להשתלט על תפקיד הקיסר.
תאריך לידתו של פרובוס איננו ידוע.
ההשערה היא כי נולד בין 230 לשנת 235. ידוע כי הוא נולד לאדם בשם דלמטיוס בעיר סירמיום , בירת הפרובינקיה פאנוניה התחתית.
פרובוס הצטרף לצבא האימפריה הרומית עם הגיעו לבגרות, בתחילת המחצית הראשונה של המאה השלישית.
נראה כי שירת בלגיונות שחנו על הדנובה.
הוא זכה להצלחה והערכה, ומונה לטריבון צבאי (tribunus militum) על ידי הקיסר ולריאנוס.
הוא זכה לקידום תחת כל אחד מהקיסרים שירשו את כס הקיסרות.
בתחילת שנת 276 מינה אותו האחרון שבהם, טקיטוס, לתפקיד המושל של הפרובינקיות המזרחיות.
עם מותו של טקיטוס בקיץ אותה שנה, הכריז פרובוס, בתמיכת הלגיונות שתחת פיקודו על עצמו כקיסר.
במקביל הכתיר עצמו לקיסר גם פלוריאנוס, אחיו למחצה של הקיסר המנוח, באוגוסט 276. הוא נהנה מתמיכת הלגיונות שהיו תחת פיקודו ובעיקרם הלגיונות שהיו מוצבים בחלק המערבי של האימפריה, אך לא ביקש ולא זכה לתמיכת הסנאט.
פלוריאנוס לא הספיק להגיע לרומא על מנת לבסס את תביעתו לכס הקיסרות בטרם הכריזו הלגיונות של החלק המזרחי של הקונסוליה על פרובוס כקיסר, ונאלץ להצעיד את צבאו על מנת להכניע את המרידה.
הצבאות נפגשו בסמוך לעיר טרסוס בטורקיה.
צבאו של פלוריאנוס היה גדול יותר אך פרובוס היה מפקד מנוסה, נמנע מעימות ישיר והשתמש בטקטיקות התשה שבשילוב עם תנאי מזג האוויר הקייצי הקשים הביאו להתמרדות בצבאו של פלוריאנוס.
לא ברור האם פלוריאנוס נרצח בידי מורדים מתוך צבאו או שמצא את מותו בנסיבות אחרות.
פרובוס יצא לכיוון רומא ובדרך הצליח להדוף פלישה של שבטים גרמאניים ולזכות בתואר "גותיקוס" (מנצח הגותים).
בשנת 277 הוא הגיע לרומא וזכה בהכרה בדיעבד של הסנאט במעמדו כקיסר.
ככל הקיסרים בתקופה זו, אף פרובוס לא יכול היה לנוח על זרי הדפנה או ליהנות ממנעמי השלטון.
הוא נאלץ להתמודד עם לחצים בלתי פוסקים מצד שבטים גרמאניים ממערב וצבאות של האימפריות שגבלו בגבול המזרחי של האימפריה.
בשנת 278 ערך פרובוס סדרת מסעות מלחמה מוצלחים בגאליה כנגד שבטי האלמאנים והלונגיונים , שבסדרת פשיטות חדרו אל מעבר לנהר הנקר (במדינת באדן-וירטמברג) אל תוך טריטוריה רומאית בעוד זרוע אחרת של הצבא הדפה פשיטות של השבטים הפרנקיים במטרה לנקות ולהבטיח את גאליה מאיום של פולשים גרמאניים.
הצלחתו הביאה לפרובוס את הזכות לשאת את התארים "גותיקוס מקסימוס" (מנצח הגותים הגדול מכולם) ו"גרמניקוס מקסימוס" (מנצח הגרמנים הגדול מכולם).
במקביל החל פרובוס בתהליך של יישוב בתי אב של שבטים גרמאניים שהסכימו – מרצון או מכפייה – לקבל את מרות הרומאים, בשטחי פרובינקיות ובעיקר באזורי ספר.
בין השנים 279–280 ניהל פרובוס סדרת קרבות מול שבטי הוונדאלים, מסע מלחמה שהחל בפרובינקיה רייטיה במרכז אירופה שעל הרי האלפים (בשווייץ ובדרום גרמניה).
איליריה (לטינית: Illyricum) שלאורך חופיו המזרחיים של הים האדריאטי וליקיה שבדרום-מערבה של אסיה הקטנה.
במקביל שלח לגיונות של הצבא הרומאי אל מצרים על מנת לדכא מרד של שבטים נוביים אותם כינו הרומאים בלמיאים (Blemmyae).
עם דיכוי המרד שקדו הרומאים על בנייה מחדש של תשתיות חיוניות, כגון דרכים, גשרים ותעלות, מתוך מטרה להבטיח את יציבות הפקת התבואה ושינועה ממצרים לרומא.
במהלך השנים 280–281 עסק פרובוס בדיכוי מרידות כנגד שלטונו מצד שלושה אוזורפטורים בפרובינקיות שונות: יוליוס סטורנינוס, פרוקולוס ובונוסוס .
נראה כי לקראת סוף שנת 281 זכה לטריומף ברומא.
באביב 282 יצא פרובוס בראש לגיונות צבא אל גבולותיה המזרחיים של האימפריה, במטרה לייצב את אזורי הגבול שסבלו מלחץ של אויבים מחוץ ומרידות מקומיות מבית.
מטרתו הראשונה הייתה עיר מולדתו סירמיום.
במהלך החנייה בסמוך לעיר, הגיעה אליו הידיעה שמפקד המשמר הפרייטוריאני שלו, מרקוס אורליוס קארוס, הוכרז על ידי חייליו כקיסר.
בחודש ספטמבר או אוקטובר נרצח פרובוס על ידי חייליו בנסיבות לא ידועות.
פְּרוֹבִינְצְיָה בשיח המודרני הוא כינוי ליחידה מנהלית משנית לרמת המדינה ועליונה לרמת המחוז.
מונחים חלופיים ליחידה זו הם "מדינה" (state), למשל בארצות הברית או במקסיקו; "קנטון" (canton) בשווייץ; "ארץ" (land) בגרמניה ואוסטריה; "מחלקה" (departamento) בבוליביה ואורוגוואי.
בקנדה פרובינציה היא למעשה מדינה (דומה בצורה הניהולית למדינה של ארצות הברית).
בשפת היום יום משמשת המילה לציון של אזורים נידחים במדינה, במיוחד בהקשרים של קיפוחם.
המונח שאוב מהחלוקה המנהלית של האימפריה הרומית, בה הוגדרו יחידות רבות כפרובינקיות.
בדרך כלל בראש הפרובינציה נמצא מושל, לו אוטונומיה מוגבלת, או ללא אוטונומיה כלל.
לעומת ההגדרה שלה כיחידה השנייה בחלוקה מנהלית לאחר המדינה, לעיתים משמשת המילים לציון המקבילה ל"מחוזות".
לדוגמה, בבלגיה הדרג הראשון הוא שלושה מחוזות, שהם בתורם מתחלקים לפרובינציות.
המילה פרובינציה מקבלת את המשמעות הניהולית הטריטוריאלית שלה מתקופת רומא העתיקה בה חולקה האימפריה הרומית לנפות.
אך במקרים רבים נפות אלה היו דומות לקולוניות של היום, והאוכלוסייה שם סבלה מניצול ומניעת זכויות רבות.
באופן אירוני למדי, הקולוניות הרומיות (coloniae) קיבלו מעמד של זכויות מלאות מיד עם הקמתן, ולרוב, הוקמו באוכלוסיות קטנות עבור לוחמים מנוסי-קרב.
בשפה המודרנית משמעות המילה היא רמה שניונית של ממשל בארצות רבות.
ביטויים מקבילים הם: מדינה (בארצות הברית, מקסיקו, אוסטרליה, ברזיל והודו), חבל ארץ (Land – בגרמניה ואוסטריה), מחלקה (Departamento – בבוליביה).
עם זאת, בארצות מסוימות פרובינציה נחשבת לדרג שלישי בלבד של ממשל.
בצרפת ובאיטליה, לדוגמה, למילה פרובינציה יש משמעות הדומה יותר למשמעותו של מחוז בתוך אזור.
שטחים כבושים מסוימים של האימפריה הבריטית זכו לשם פרובינציה, יותר בדומה לפרובינציות הרומאיות העתיקות, למשל, הפרובינציה של קנדה והפרובינציה של דרום-אוסטרליה.
בצרפת לביטוי en province עוד מתלווה לרוב המשמעות 'מחוץ לאזור פריז' (אותו ביטוי בא לידי שימוש בפרו, שם en provincias משמעותו 'מחוץ לאזור לימה'.) לפני המהפכה הצרפתית, צרפת חולקה בין מספר ממשלות וחלקן נחשבו לנפות, אבל הביטוי היה אז שגור גם כלפי אדמות שלא היו גדולות מאחוזה והשדות הסובבים.
לרוב, ה'ממשלות הגדולות' (Grands Gouvernements), שהיו שטחים פיאודליים נרחבים עיקריים, נחשבו לנפות.
היום הביטוי מוחלף לרוב ב-en région, שהוא הביטוי השגור בימים אלה לרמה השניונית בממשל בצרפת.
במונחים היסטוריים תיאר פרננד ברודל את הפרובינציות האירופיות – אזורים שכללו מספר מחוזות בעלי זהות תרבותית ייחודית אשר התרכזו סביב עיירת מסחר אחת – כיחידה פוליטית אופטימלית באירופה שלפני המהפכה התעשייתית.
פרובידנס היא עיר הבירה והעיר הגדולה ביותר במדינת רוד איילנד שבארצות הברית.
העיר ממוקמת במחוז פרובידנס והיא העיר השלישית בגודלה בניו אינגלנד.
שמה של העיר ניתן לה על ידי מקימהּ רוג'ר ויליאמס, לאות תודה על "ההשגחה האלוהית" .
שמה הרשמי של המדינה היה למעשה "רוד איילנד ומטעי פרובידנס" ("Rhode Island and Providence Plantations").
בשנת 2020 הושמט הכינוי "מטעי פרובידנס" משם המדינה, עקב הקונוטציה ההיסטורית השלילית שנקשרה במטעי עבדות.
ההתיישבות הראשונה באזור הוקמה בשנת 1636 על ידי רוג'ר ויליאמס, אשר רכש את האדמה משבט האינדיאנים המקומי – שבט נאראגאנסט, כמקום המגן על המתיישבים מפני רדיפות דתיות (לאחר שהוא עצמו הוגלה ממסצ'וסטס בשל אמונותיו הדתית).
רוב היישוב נשרף במהלך מלחמת המלך פיליפ בשנת 1675.
בשנת 1708 התגוררו במושבה 1,446 תושבים, והמושבה המשיכה לגדול בקצב מהיר, ועד שנת 1730 שילשה את תושביה – 3,916 תושבים.
בשנת 1776 עת הודיעה המושבה כי אינה מכירה בשלטון הבריטי, התגוררו בה מעל 4,300 תושבים.
במהלך המהפכה האמריקאית לא נכבשה העיר על ידי כוחות בריטיים, אולם העיר נפגעה בשל הקשיים במסחר.
לאחר המלחמה, שינתה כלכלת המדינה את בסיסה מבסיס מסחרי לבסיס תעשייתי.
בשנת 2002 נבחר דייוויד סיסליני לראש העיר, והיה לראש העיר הראשון של בירה של מדינה ממדינות ארצות הברית שהוא הומוסקסואל גלוי.
ראש העיר הנוכחי של פרובידנס הוא ברט פ.
שכונת איסט סייד בפרובידנס, היא השכונה בה נמצא הריכוז הגבוה ביותר של בניינים לשימור בארצות הברית.
באחוזת בלית'וולד נמצא אוסף של עצים וצמחים, ובהם עץ הסקויה הגדול ביותר במזרח ארצות הברית.
פארק רוג'ר ויליאמס בדרום העיר כולל גן חיות וכן מוזיאון לטבע ופלנטריום.
בעיר נמצאת התזמורת הפילהרמונית של רוד איילנד.
בעיר נמצאת אוניברסיטת בראון השייכת לליגת הקיסוס וכן:
בית הספר לעיצוב רוד איילנד
בעיר פועלים העיתונים היומיים ג'ורנל פרובידנס והפרובידנס פניקס.
קבוצת ההוקי קרח – פרובידנס ברויינס.
קבוצת בייסבול – פאוטקט רד סוקס.
שדה התעופה של העיר פרובידנס הוא שדה התעופה ט.
כביש בינמדינתי 95 חוצה את פרובידנס מצפון לדרום ומחבר אותה למסצ'וסטס.
בעיר עובדת מערכת חשמליות בניהול רשות התחבורה הציבורית של רוד איילנד Rhode Island Public Transit Authority (RIPTA) וכן מהעיר יוצאת מעבורת לניופורט בחודשי הקיץ.
פרובוט (Probot, "רובוט לאיסוף מידע" בתרגום חופשי) הוא פרויקט מוזיקלי שנהגה על ידי דייב גרוהל.
באלבום הגשים גרוהל את חלומו לנגן עם סולני להקות הבי מטאל משנות השמונים ומשנות התשעים שהשפיעו על טעמו המוזיקלי בתקופת התבגרותו.
הרעיון התקבל בספקנות רבה על ידי עולם המטאל בגלל הרקע המוזיקלי של גרוהל (נירוונה, פו פייטרס) שלא נחשב למטאלי, אך זכה לביקורות משבחות ביותר לאחר צאתו.
בדומה לאלבום Foo Fighters מ-1995, גרוהל כתב את כל המוזיקה וניגן ברוב הכלים.
גיטריסט נוסף שמנגן באלבום הוא קים ת'אייל ( חבר לשעבר בלהקה סאונדגארדן).
בכל רצועה באלבום שר זמר שונה, בין השאר למי קילמיסטר, מקס קוואלרה וקינג דאיימונד.
כמה מן המוזיקאים שעבדו על האלבום לא עבדו ישירות עם גרוהל, אלא הקסטות שולחו מאולפן לאולפן עד להשלמתו של האלבום.
גרוהל פנה גם לחלוץ הדת' מטאל צ'אק שולדינר, שנאבק באותה התקופה בסרטן המוח, ואף הקים מפעל התרמה למימון הטיפול הרפואי בשולדינר, אך שולדינר נפטר בטרם יכול היה להשתתף באלבום.
הווידאו קליפ לסינגל הראשון, "Shake Your Blood", כולל הופעה של 66 נשים מתוך אתר אינטרנט למבוגרים בלבד בשם "Suicide Girls".
מספר דקות לאחר סיומה של רצועה 11 מתחילה להתנגן רצועה נסתרת המושרת בידי הקומיקאי והשחקן ג'ק בלאק.
כל זמר כתב את מילות השיר אותו הוא מבצע.
"Red War" עם מקס קוואלרה (סולפליי, ספולטורה)
"Shake Your Blood" עם למי קילמיסטר (מוטורהד)
"Ice Cold Man" עם לי דוריאן (קת'ידרל, נפלם דת', טית' אוף ליונס רול דה דיבייד)
"The Emerald Law" עם ויינו (סיינט ויטוס, דה אובססט, ספיריט קרוואן, פלייס אוף סקאלס, דה הידן הנד)
"Big Sky" עם טום ג'י.
ווריור (אפוליון סאן, סלטיק פרוסט)
"My Tortured Soul" עם אריק וגנר (טראבל)
"Sweet Dreams" עם קינג דאיימונד (קינג דאיימונד, מרסיפול פייט)
"I Am the Warlock" עם ג'ק בלאק (טניישס די)
איראן מחולקת ל-31 פרובינציות (בפרסית: אֹסְתאן, ברבים אֹסְתַנְהא) ששלטונם נמצא בדרך כלל בעיר הגדולה בפרובינציה, המכונה עיר הבירה (, מַרְכַז) של הפרובינציה.
ראש הפרובינציה הוא המושל (, אֹסְתאנְדאר), הממונה על ידי שר הפנים האיראני, וכפוף לאישור של המג'לס.
עד 1950, איראן הייתה מחולקת ל-12 פרובינציות בלבד, באותה שנה נוצרו מחוזות שהוכפפו לפרובינציות הקיימות.
בשנות קיומה של הרפובליקה האסלאמית באיראן, נוספו עוד תשע פרובינציות, האחרונה היא פרובינציית אלבורז, שבירתה היא העיר כָּרָג'.
כל פרובינציה מחולקת למחוזות המכונים שַהְרֶסְתאן ().
בהתאם לנתונים הסטטיסטיים משנת 2025, באיראן מתקיימים:
מועצות הערים והכפרים נבחרות על ידי הציבור בכל הפרובינציות של איראן, והן האחראיות על מנהל אזור בחירתן.
חברי מועצות הכפרים והערים נבחרים בבחירה ישירה לכהונה של עד ארבע שנים.
בהתאם לסעיף 7 בחוקת איראן, מועצות מקומיות אלו, יחד עם המג'לס, הן "הגופים המקבלים את ההחלטות והמנהלים את המדינה".
עם זאת, סעיף זה של החוקה לא יושם עד הבחירות המקומיות הראשונות שנערכו 20 שנה לאחר המהפכה האסלאמית, ב-1999. המועצות אחראיות לבחירת ראשי הערים (בעבר הייתה סמכות זו בידי הנשיא), ואלה חייבים לציית להחלטות המועצות.
המועצות גם מפקחות על פעילות העיריות.
מועצות אלו אחראיות לתכנון ותיאום השתתפות אזור הבחירה שלהם בתוכניות כלל לאומיות של רווחה, חינוך, תרבות וכלכלה.
פרוביוטיקה היא תערובת של מיקרואורגניזמים חיים המספקים יתרונות בריאותיים על ידי שיפור או שחזור המיקרוביוטה של מערכת העיכול.
השימוש בפרוביוטיקה (או חומרים פרוביוטיים) היא גישה טיפולית לפיה צריכת מזון ותוספי מזון המכילים מיקרואורגניזמים מסוימים עשויה לסייע לתפקודה ואיזונה של אוכלוסיית המיקרואורגניזמים המהווים חלק חיוני במערכת העיכול, ועל ידי כך מיטיבה עם האדם מבחינה בריאותית.
פרוביוטיקה נחשבת בטוחה לצריכת האדם, אך עלולה לגרום לאינטראקציות בין המיקרואורגניזמים לאורגניזם הנושא אותם ולתופעות לוואי, אם גם במקרים נדירים.
ישנן עדויות לכך שפרוביוטיקה מועילה למצבים פיזיולוגיים מסוימים, אך ישנן גם עדויות מועטות הסותרות רבים מהיתרונות הבריאותיים הללו.
מבחינה אטימולוגית המונח 'פרו-ביוטיקה' הוא תחדיש לשוני המשתמש בתחילית הלטינית pro שמשמעותה 'למען', ומהמילה היוונית βιοτος שמשמעותה "חיים".
הפרוביוטיקה הראשונה שהתגלתה הייתה זן מסוים של מתג גרם-שלילי ביוגורט בולגרי בשם , בשנת 1905 על ידי הרופא והמיקרוביולוג הבולגרי סטמן גריגורוב .
התיאוריה המודרנית של פרוביוטיקה מיוחסת לזוכה פרס נובל בשנת 1908, האימונולוג והרופא איליה מטשניקוף, אשר הניח בסביבות 1907, כי איכרים בולגרים שצורכים יוגורט חיו זמן רב יותר.
השפעה על המיקרוביום במערכת העיכול
חללי הגוף (מערכת העיכול, מערכת הנשימה, מערכת המין) והעור מכילים אוכלוסיות גדולות ומגוונות של מיקרואורגניזמים, כשבכל מיקום אוכלוסיית המיקרואורגניזמים ייחודית לאותו מקום.
אוכלוסיות המיקרואורגניזמים הממוקמות לאורך מערכת העיכול מכונות מיקרוביום (או מיקרוביוטה) המעי (להלן מיקרוביום).
אוכלוסייה זו אדירה בהיקפה, ונהוג להתייחס אליה כאיבר הגדול בגוף.
הרכב האוכלוסייה משתנה מאזור לאזור במעי (לדוגמה, מיקרוביום הקיבה שונה בהרכבו ממיקרוביום המעי הדק), והוא שונה בהרכבו מפרט לפרט.
במילים אחרות, אם מדובר בגוף האדם, לכל אדם יש מיקרוביום ייחודי, שהרכבו עשוי להיות שונה מהרכב המיקרוביום בפרטים אחרים.
נמצא שכל המערכות הפיזיולוגיות של הפרט פועלות בשווי משקל ובהשפעת הרכב המיקרוביום של הפרט.
כאמור, פעילות משולבת זו מצויה לרוב בשיווי משקל מיטיב והדדי הקרוי סימביוזה.
כשמסיבה כלשהי מתערער או משתנה הרכב המיקרוביום של פרט, מופרת הסימביוזה ונוצר מצב של דיסביוזה , שבו נפגעת הפעילות הפיסיולגית של הפרט.
לדוגמה, תת-תזונה עלולה לפגוע בהרכב התקין של המיקרוביום ולהוביל, בין היתר, לשינוי במבנה דופן המעיים ולפגיעה בכושר ספיגת חומרי מזון.
יש חשיבות רבה לשמירת שיווי המשקל בהרכב המיקרוביום למען פעילות פיזיולוגית תקינה.
על אף שבפרטים רבים הרכב המיקרוביום מבטיח סימביוזה, לא תמיד היא אופטימלית.
כמו כן, ההרכב הטבעי של המיקרוביום בפרטים אחרים מוביל לדיסביוזה, ולהתפתחותן של מחלות מסוגים שונים.
במקרים אלה יש טעם לנסות לשנות את הרכב המיקרוביום כדי לשפר את בריאותו של הפרט.
כל ניסיון לשנות את הרכב המיקרוביום חייב להסתמך על הכרת הרכב המיקרוביום לפני ניסיון השנוי.
מסיבה זו השימוש בחומרים פרוביוטיים בקיומה של דיסביוזה עשוי להיות מועיל.
שוק הפרוביוטיקה ההולך וגדל הוביל לצורך בדרישות מחמירות יותר לביסוס מדעי של יתרונות משוערים המוענקים על ידי מיקרואורגניזמים שנטען לגביהם כי הם פרוביוטיים.
על אף שהיתרונות הנטענים רבים, משווקים מוצרים פרוביוטיים לצרכים רבים, כגון, הפחתת אי-נוחות במערכת העיכול, שיפור בריאות החיסון, הקלה על עצירות, או הימנעות מהצטננות.
טענות כאלה אינן נתמכות בראיות מדעיות, והם נחשבות כפרסום מוטעה.
נכון לשנת 2019, בקשות רבות של יצרנים אירופאים של תוספי תזונה פרוביוטיים נדחו על ידי הרשות האירופאית לבטיחות מזון European Food Safety Authority בשל חוסר ראיות מספיקות להוכחת מועילות או יעילות תכשירי הפרוביוטיקה.
נושא הפרוביוטיקה במחקר נתון במחלוקת.
מחקרים שונים מספקים נתונים שונים, והתחום כולו נמצא בביקורת בעקבות המעורבות של חברות המזון במימון המחקרים ופרסום תוצאות לא מדויקות בכלי התקשורת על מנת להשפיע על דעת הציבור.
בעוד שסקירות מסוימות תומכות ביתרונות של צריכת מוצרי פרוביוטיקה, מומחים שונים טוענים כי התוצאות אינן מגובות באופן המקובל כראיות מדעיות.
בעקבות החשש להטעיית הצרכנים, חברות המזון מחויבות להימנע מפרסום מטעה כנהוג בארצות הברית על ידי ה־Federal Trade Comision – FTC, השימוש הנרחב במונח 'פרוביוטיקה' בשיווק מוצרי מזון הוא פסאודו-מדעי.
ישנם מחקרים המציגים מידע מספק לפוטנציאל הרפואי באכילת מזון המכיל פרוביוטיקה.
המידע המחקרי מתייחס לכך שפרוביוטיקה מסייעת (ואינה מחליפה תרופות) במצבים של זיהומים, כגון, זיהום בדרכי השתן או בדרכי מעיים (לרבות שלשולים והצטברות גזים), במיקרים של מחלות דלקתיות במערכת העיכול, באלרגיה ובסיוע למערכת החיסון ולמערכת העיכול בפרט.
במחקר שבוצע במכון ויצמן בשנת 2018 הגיעו החוקרים למסקנה שפרוביוטיקה יכולה להיות יעילה רק אם הותאמה באופן אישי למטופל.
מתחילת שנות ה-2000 נעשו מחקרים רבים לברור ההשפעה של נטילת פרוביוטיקה על זירוז החלמת חולים לאחר ניתוח המחייב טיפול ממושך באנטיביוטיקה.
על פי מחקרים נמצא שיש נטייה לקיצור ימי אשפוז של מבוגרים, כתוצאה ממניעה של זיהומים משניים ושלשולים, שנגרמים כתוצאה משימוש ממושך באנטיביוטיקה בבתי חולים.
על פי מחקרים אלה, מקור הזיהומים המשניים לאחר ניתוחים הוא לרוב במיקרוביוטה של המטופל (כ-85% זיהומים שמקורם בחיידקי המעיים וכ-15% זיהומים שמקורם בחיידקי דרכי-הנשימה).
עם זאת, במחקר שבוצע במכון ויצמן למדע, בשנת 2018 התקבלו תוצאות המצביעות על כך, שדווקא נבדקים שקיבלו פרוביוטיקה היו אלו שמערך החיידקים במערכת העיכול שלהם השתקם באופן איטי יותר.
סקירה משותפת של ארגון המזון והחקלאות וארגון הבריאות העולמי מצאה עדויות לכך שפרוביוטיקה עשויה לסייע לחיזוק המערכת החיסונית גם אצל אנשים בריאים, ואילו במאמר בסיינטיפיק אמריקן שסקר את הנושא נכתב: "אף על פי שחיידקים מסוימים מסייעים בטיפול בכמה בעיות מעיים, לא ידוע על תועלת כלשהי שהם מביאים לאנשים בריאים".
במחקר שבוצע בשנת 2019 מצאו חוקרים מספר ראיות לכך שמתן חיידקים פרוביוטיים לילדים חולים עלול לגרום לזיהום דם, ובמקרים מסוימים אף נזקיה היו חמורים מתועלתה.
דו"ח מאוקטובר 2001 של ארגון הבריאות העולמי (WHO) מגדיר פרוביוטיקה כ"מיקרואורגניזמים חיים שכאשר הם ניתנים בכמויות נאותות מעניקים תועלת בריאותית למארח".
בעקבות הגדרה זו, קבוצת עבודה שכונסה על ידי ארגון המזון והחקלאות (FAO)/WHO במאי 2002 הוציאה את ההנחיות להערכת פרוביוטיקה במזון.
שתי קבוצות נפרדות של מומחים המורכבת ממדענים אקדמיים ונציגי תעשייה הגישו המלצות להערכה ואימות של טענות בריאותיות פרוביוטיות.
בשתי הקבוצות הועלו אותם עקרונות והן באו לידי ביטוי ב"הנחיות" של FAO/WHO של שנת 2002. הגדרה זו, על אף שאומצה באופן נרחב, אינה מקובלת על הרשות האירופית לבטיחות מזון מכיוון שלדעתה הטענה לשיפור בריאותי אינה ניתנת למדידה.
קבוצה של מומחים מדעיים התכנסה בקנדה באוקטובר 2013 כדי לדון בהיקף ובשימוש המתאים במונח "פרוביוטי", תוך התאמת ההגדרה: "מיקרואורגניזמים חיים, שכאשר הם ניתנים בכמויות נאותות, מעניקים תועלת בריאותית למארח".
רשימה חיידקים רבים אחרים מצויים במספר פירות וירקות מותססים באסיה.
את חיידקי חומצת החומץ שנחשבים לפרוביוטיים ניתן למצוא בפטריית התה קומבוצ'ה:
הרפובליקה הפדרלית של ארגנטינה מחולקת ל-23 פרובינציות (בספרדית: provincias) ומחוז פדרלי אחד (העיר בואנוס איירס).
בראש כל פרובינציה עומד מושל הנבחר בידי תושבי הפרובינציה לכהונה בת ארבע שנים.
חלק מהפרובינציות מגבילות את מספר הכהונות של המושלים, ובאחרות אין הגבלה.
לצדו של המושל נבחר גם סגן, שממלא את מקומו במקרה הצורך.
לפרובינציות יש גם פרלמנטים, שלפי חוקת ארגנטינה סמכות החקיקה שלהם שיורית – הם רשאים לחוקק בכל תחום שלא מסור לקונגרס הלאומי.
בחלק מהפרובינציות הפרלמנטים כוללים שני בתים, ובחלקם בית אחד.
בפרובינציות גם מערכת משפט נפרדת, הכוללת שלוש ערכאות שיפוט: בית המשפט התחתון (tribunal inferior), בית המשפט לערעורים (cámara de apelación) ובית המשפט העליון (corte suprema provincial).
בתי משפט אלה מוסמכים לדון בהליכים המתנהלים חוקי הפרובינציה בלבד, והליכים המתנהלים לפי חוקי הקונגרס הלאומי מתנהלים בבתי המשפט הפדרליים.
כל פרובינציה מחולקת גם לנפות – יחידות מינהליות משניות.
נפה כזו נקראת דפרטמנטו (departamento), למעט בפרובינציית בואנוס איירס, בה היא מכונה פרטידו (partido).
דרום אפריקה מחולקת מבחינה מנהלית לתשע פרובינציות.
חלוקה זו בתוקף משנת 2004. הפרובינציות מחולקות לנפות.
יחידות מנהליות בדרום אפריקה שלפני תום האפרטהייד
פרובוקציה (בעברית: התגרות) היא עשיית מעשה קטן או אמירה של דבר מסוים שמטרתו היא יצירת תגובה גדולה יותר לטובת הצד המתגרה.
המושג בא מלטינית - פרובוקאטיו (Provocatio) היה מושג במשפט הרומי ערעור על פסק דין קונסולארי שקבע עונש.
המשמעות המקורית של המושג היא פנייה לאספת הקנטוריות בבקשה לדחות ביצוע עונש.
כל אזרח רומי לאחר שנגזר עונשו היה יכול לפנות לאספת העם ולערער.
קיימים מספר שימושים לפרובוקציה כטקטיקה ביחסים בין בני אדם, ביחסים בינלאומיים, באסטרטגיה צבאית או פוליטית, בשיווק, באמנות, במשפטים ובתחומים אחרים.
בהקשר הפוליטי, המונח "סוכן פרובוקטור" (מצרפתית: Agent Provocateur) מציין הפעלת סוכן משטרי בקרב קבוצות אופוזיציה, הנועד ליצור פרובוקציות שיובילו לתגובה חברתית שלילית כנגד האופוזיציה.
עם זאת, קיימות גם פעולות פרובוקטיביות של קבוצות פוליטיות או מדינות, אשר נועדות למשוך תגובה או לעורר תשומת לב.
במשפטים, למונח "פרובוקציה" משמעות מסוימת בהקשר ההגנה על נאשמים בעבירות נגד הזולת.
במקרים כאלה, ההגנה טוענת, כי "פרובוקציה" של קורבן הפשע הובילה לביצועו.
כך, למשל, תקיפת אדם אשר התגרה בתוקף.
הגם שטענות אלה מושמעות לעיתים על ידי פרקליטי הגנה, אין להן תקפות מיוחדת (למעט מקרים של הגנה עצמית וכדומה).
בתחום השיווק והפרסום, הפרובוקציה נועדה למשיכת תשומת לב למוצר.
נטען לעיתים כי פרסומאים יוצרים "שערוריות מכוונות" (כלומר, מסעות פרסום פרובוקטיביים במכוון), על מנת שיצרו שיח ציבורי ויובילו לדיון במוצר או בטיבו גם בתקשורת ההמונים.
הפרובוקציה עלולה לפעול לפרסומאי כחרב פיפיות: אם היא מעוררת מחלוקת ציבורית עזה מדי, המוצר לא ימכר.
בתחום האמנות, פרובוקציה משמשת אחד הכלים האמנותיים להעברת מסרים.
אדם שאומר לאוהביו של אדם אחר, שנרצח: "טוב שרצחו אותו, הוא היה אדם רע" (מטרת המשפט היא לעורר תגובה).
היחסים בין שתי מדינות במצב רע, ואחת המדינות רוצה לפתוח במלחמה.
לשם כך מדינה זו גורמת לתקרית גבול קטנה.
אם המדינה השנייה תגיב ותפתח במלחמה, הרי בכך היא נכנעה לפרובוקציה.
לעיתים נאמרת המילה "פרובוקטיבי" בהקשר של מין למשל על איש או אישה המתלבשים בלבוש חושפני או על קליפ בעל אופי מיני, בשל העובדה שמטרתם היא ליצור גירוי מיני ורגשי אצל אנשים אחרים.
מקובל לראות בפרובוקציה מעשה שלילי.
עם זאת לעיתים מהווה הפרובוקציה כלי להדגשת עמדה מסוימת או ליצירת מודעות ציבורית לנושא מסוים.
למשל, אדם רוצה להעלות למודעות הציבורית את עניין האבטלה והקושי להשיג עבודה.
לשם כך הוא יושב בכיכר העיר לעיני כולם, וכששואלים אותו מדוע אינו עובד הוא עונה "אין עבודה".
כך הוא מעלה את הבעיה למודעות הציבורית.
פרובידנסיה (בספרדית: Providencia) הוא אחד מהאיים הקריביים הנמצא מזרחית לניקרגואה.
על אף שהוא ממוקם קרוב יותר לניקרגואה וקוסטה ריקה, האי משתייך, מסיבות היסטוריות, למחוז סן אנדרס ופרובידנסיה של קולומביה.
אורכו של פרובידנסיה כ-7 קילומטר ורוחבו כ-4 קילומטר.
ההר הגבוה ביותר מתנשא לגובה של 320 מטר מעל פני הים.
האי פרובידנסיה יושב בשנת 1630 על ידי פוריטנים אנגלים.
הם הקימו במקום מושבת עבדים וגם ניהלו פריבטיר, דבר שהביא לכיבוש האי על ידי הספרדים ב-1641. ניסיונות של אנגליה לכבוש חזרה את האי לא צלחו עד שלקראת סוף שנת 1665 הוביל הנרי מורגן כח של פיראטים אנגלים שכבש את האי פרובידנסיה ביחד עם סנטה קטלינה, אי לווין שלו.
כח הפיראטים הרס את רוב המבצרים הספרדים שנבנו באי והקים בפרובידנסיה עיירה פיראטית.
פרובידנסיה חזרה במהרה לשליטה של הספרדים אולם נכבשה שוב על ידי הנרי מורגן ב-15 בדצמבר 1670 ונשארה בשליטה של הפיראטים האנגלים עד 1689, אז הועברה לידי הספרדים וגורלה נקשר עם זה של האי סן אנדרס.
האי אירלנד מחולק היסטורית לארבע פרובינציות (באירית: Cúigí na hÉireann, באנגלית: Provinces of Ireland).
בצפון האי שוכנת אלסטר, שבה תשעה מחוזות, שישה מהם מרכיבים את צפון אירלנד.
שלושת המחוזות האחרים של אלסטר, יחד עם שלוש הפרובינציות האחרות, מרכיבים את הרפובליקה של אירלנד: במערב שוכנת קונכט, שהעיר הראשית בה היא גולוויי, ובה חמישה מחוזות; בדרום – מנסטר, שקורק היא העיר הגדולה בה, ובה שישה מחוזות; ובמזרח – לנסטר, על שנים עשר מחוזותיה, שבה שוכנת הבירה דבלין.
הפרובינציות נקראות באירית cúige, מילה שמשמעותה המילולית היא חמישית, דבר הנובע מקיומה של פרובינציה חמישית בעבר – Mide או Meath, מילולית "אמצע".
פרובינציה זו שכנה כמתחייב משמה במרכז האי, וכללה את המחוזות מית', וסטמית', וחלקים מהמחוזות קאוואן, דבלין, קילדייר, לונגפורד, לאות', ואופאלי.
מרבית שטחי הפרובינציה עברו לשטחה של פרובינציית לנסטר.
המחוזות של אירלנד אינם משרתים עוד מטרות מנהליות או פוליטיות אלא מתפקדים כישויות היסטוריות ותרבותיות.
פרובולונה (באיטלקית: Provolone) היא גבינה איטלקית אשר מקורה בדרום איטליה, שם היא מעוצבת במגוון צורות, בהן צורת אגס שאורכו 10–15 ס"מ, נקניק, או קונוס.
גרסאות מקומיות של גבינת פרובולונה מיוצרות במדינות רבות.
בתחילת המאה ה-21 רוב גבינות הפרובולונה מיוצרות בצפון איטליה.
מקור הגבינה, לפי מקורות כתובים באזור לוקאניה שבדרום איטליה.
בתקופת הרנסאנס הגיעה הגבינה גם לצפון איטליה.
המונח פרובולונה (משמעותו "פרובולה" (Provola) גדולה) נטבע בשלהי המאה ה-19, כאשר החל יצור גבינה זו באזוריה הדרומיים של איטליה בגרסת האריזה הגדולה של הגבינה.
הגבינה בגרסה קטנה נקראת פרובולה ומיוצרת בשני טעמים: מעושנת וזו שאינה מעושנת.
בימינו גבינת פרובולונה מיוצרת מחלב פרות מלא ועיקר התוצרת מקורה במחלבות בעמק הפו במחוזות ונטו ולומברדיה.
צורות העיצוב העיקריות של הגבינה הם: צורת נקניק גדול שקוטרו עד 30 ס"מ ואורכו כ-90 ס"מ, צורת אבטיח, צורת בקבוק קצר, או צורת אגס שבראשו לולאה המאפשרת את תלייתו על אונקל.
הגבינה משווקת בדרך כלל במשקל של כ-5 ק"ג.
פרובולונה היא גבינה חצי-קשה המיוצרת במגוון טעמים, החל מפרובולונה "חריפה" (Provolone Piccante) המיושנת כארבעה חודשים, ועד פרובולונה "מתוקה" ( Provolone Dolce) שטעמה עדין מאוד.
טעמה העז של הפרובולונה החריפה נוצר מהוספת אנזים ליפאז המופק מעיזים, בעוד שבתהליך הייצור של הפרובולונה המתוקה מוסף ליפאז המופק מעגלים.
שני סוגי פרובולונה - פרובולונה ואלפדנה (Provolone Valpadana) ופרובולונה דל מונקו (Provolone del Monaco) המיוצרות בנפת נאפולי - זכו להגנת כינוי מקור של הקהילה האירופית.
בישראל מיוצרת גרסה מקומית של גבינת פרובולונה בשם "בשן" על ידי תנובה.
מבחינה אדמיניסטרטיבית פולין מחולקת ל-16 פרובינציות (בפולנית: Województwo, ווייבודות).
חלוקה זו נכנסה לתוקף ב-1 בינואר 1999 עם כניסתה לתוקף של הרפורמה במנהל האזרחי.
חלוקה זו החליפה את החלוקה הקודמת, שנוצרה ב-1 ביולי 1975, בה חולקה פולין ל-49 פרובינציות.
שטחן של הפרובינציות נע בין כ-9,500 קמ"ר (אופולה) ל-35,000 קמ"ר (מזוביה), ואוכלוסייתן נעה בין כמיליון (אופולה) ללמעלה מחמישה מיליון (מזוביה).
שם הפרובינציה נקבע בדרך כלל על פי שם היסטורי של האזור, כאשר לכל פרובינציה יש עיר בירה, בדרך כלל העיר הגדולה, בה ממוקמים מוסדות הממשל המקומיים.
לצד תפקידי פיקוח ובקרה, לפרובינציות ישנן גם סמכויות מינהל מסוימות בנושאי פנים.
בראש כל פרובינציה עומד מושל (Wojewoda, ווייבוד) הממונה על ידי ראש ממשלת פולין.
בנוסף קיים תפקיד המרשל (Marszałek Województwa), שהוא ראש הממשלה הפרובינציאלי.
המרשל נבחר על ידי הסיימיק (הפרלמנט המקומי) ברוב מוחלט של קולות.
בהמשך בוחר הסיימיק סגן מרשל וחברי מועצה אחרים המוצעים על ידי המרשל בהצבעה חשאית.
המרשל מנהל את ענייני הפרובינציה ומייצג אותה מחוצה לה.
המרשל, סגנו ובעלי תפקידים אחרים יכולים להיבחר גם אם הם לא חברי הסיימיק.
הרשות המבצעת של הפרובינציה היא המקבילה של הממשלה הארצית.
המועצה הפרובינציאלית מורכבת מחמישה חברים, ביניהם המרשל (כיושב ראש), סגניו (אחד או שניים) וחברים אחרים.
גזבר הרשות משתתף בעבודת המועצה בתפקיד מייעץ.
המועצה היא גוף קולקטיבי, והחלטות מתקבלות בו ברוב קולות רגיל בנוכחות לפחות מחצית מהרכב.
במקרה של שוויון בקולות מכריע המרשל את ההצבעה.
הסיימיק, הרשות המחוקקת (Sejmik Województwa), נבחר בידי התושבים ובראשה עומד יושב הראש.
גודל הסיימיק משתנה לפי גודל האוכלוסייה, ונע בין 30 ל-51 חברים.
הפרובינציה מתחלקת למחוזות (Powiat, Powiaty) ואלו מחולקים לגמינות (Gmina, Gminy).
סמלפרובינציהראש הממשלה (מרשל)מושל (ווייבוד)סימוןשטח בקמ"ראוכלוסייה (2022)צפיפות לקמ"ראחוז עירונייםתמ"ג לנפש באירו, 2021עיר בירהאופולהopolskieאנדז'יי בולה
(חוק וצדק)LB13,988995,0007263.1%37,000גוז'וב ויילקופולסקי, ז'לונה גורהלובליןlubelskieירוסלב סטביארסקי
(מפלגת העם הפולנית)קונסטנטי רדזיוויל (חוק וצדק)MA35,5585,432,00015364.2%56,500ורשהפודלסיהpodlaskieארתור קושיצקי
בימי הביניים ובראשית העת החדשה
החל מהמאה ה-14, חולקה המדינה הפולנית למספר ווייבודות.
במהלך קיומו של האיחוד הפולני-ליטאי הייתה פולין מחולקת ל-22 ווייבודות, כאשר 11 מהן היו כפופות ליחידת העל "פולין קטן" (Małopolska) ו-11 נוספות ל"פולין גדול" (Wielkopolska).
עם התפרקותה הסופית של פולין בשנת 1795 נטמעה פולין במדינות הסובבות אותה: האימפריה הרוסית, הקיסרות האוסטרו-הונגרית ופרוסיה.
החל משנת 1815 הוגדרה הנחלה הרוסית בפולין כפולין הקונגרסאית, והפולנים באזור זה נהנו מאוטונומיה מסוימת תחת האימפריה הרוסית.
שנה לאחר מכן תיקנו הרוסים בפולין שלטון מקומי, וזו חולקה לשמונה ווייבודות.
חלוקה זו הייתה בתוקף עד ל-1837, אז שונתה החלוקה והווייבודות נקראו "גוברנייה" (Guberniya).
ב-1844 קטן מספר הגוברניות לחמש בלבד.
לאחר כישלון מרד ינואר בשנת 1863 נעשתה רפורמה נוספת ומספר הגוברניות הוכפל לעשרה.
עם כינון הרפובליקה הפולנית השנייה לאחר מלחמת העולם הראשונה חולקה המדינה ל-16 ווייבודות (לא כולל ורשה, שקיבלה מעמד מיוחד כעיר נפרדת, ושלזיה שקיבלה מעמד אוטונומי.
השיטה כונתה 15+1+1 בגלל שני המחוזות הנפרדים).
חלוקה זו נשארה בתוקף עד 1939, אז נכבשה פולין על ידי גרמניה הנאצית וברית המועצות.
עם תום מלחמת העולם השנייה ב-1945 זכתה פולין בעצמאות מחודשת, והוקמה בה הרפובליקה העממית הפולנית, אשר הייתה נתונה למרות סובייטית.
עם כינון המדינה מחדש חולקה פולין ל-14 ווייבודות ושתי ערים שזכו למעמד מיוחד והוגדרו כערים חופשיות - ורשה ולודז'.
בשנת 1957 זכו גם שלוש ערים נוספות - ורוצלב, קרקוב ופוזנן - במעמד של עיר חופשית, ואלו הופרדו מהווייבודות להן השתייכו קודם לכן.
כמו כן נוספו עוד שתי ווייבודות חדשות.
ב-1975 רפורמה במנהל האזרחי של הרפובליקה חילקה את המדינה מחדש ל-49 ווייבודות קטנות, כשסמכויותיהם של ראשי הפרובינציות קטנו והחלוקה צומצמה (במקום חלוקה למחוזות ולרשויות מקומיות, חולקו הווייבודות רק לקומונות).
חלוקה זו בוטלה לאחר הקמת הרפובליקה הפולנית השלישית ונכנסה לתוקף ב-1 בינואר 1999, כאשר מאז חלוקתה המנהלית של פולין לא השתנתה.
פרובינציית אגן ורכס היא אזור פיזיוגרפי נרחב בארצות הברית ובמקסיקו המוגדר על ידי מונח טופוגרפי ייחודי - טופוגרפיית אגן ורכס.
טופוגרפיה זו מאופיינת בשינויים חדים בגובה פני השטח כששושלות הרים צרות מתחלפות לסירוגין בעמקים שטוחים או באגנים צחיחים.
האזור משתרע על מרבית מערב ארצות הברית וצפון מערב מקסיקו, רובו מדברי, והוא נחלק לכמה אזורים אקולוגיים.
הפיזיוגרפיה של הפרובינציה היא תוצאה של כוחות מתיחה טקטוניים שהחלו לפעול באזור לפני כ-17 מיליון שנים, בתחילת תקופת המיוקן.
הגאולוג קלרנס דטון השווה את רכסי ההרים הצרים המקבילים הרבים המאפיינים את הטופוגרפיה הייחודית של אגן ורכס ל"צבא של זחלים הצועד לעבר מקסיקו".
אמרה ידועה זו יכולה לסייע לדמיין את המראה הכללי של האזור.
יש החושבים בטעות ש"האגן הגדול" הוא כינוי נוסף לאזור הפיזיוגרפי של פרובינציית אגן ורכס, ולא היא.
האגן הגדול הוא אזור משנה שלה המוגדר על ידי התכונות ההידרולוגיות הייחודיות שלו (ניקוז פנימי).
פרובינציית אגן ורכס משתרעת על שטח של קרוב ל-800,000 קמ"ר במערבה של אמריקה הצפונית.
בפרובינציה כלול כל שטחה של מדינת נבדה, מערב יוטה, דרום מזרח קליפורניה, וחלקים מאריזונה וצפון מערב מקסיקו.
צורתה כשל משולש הפוך שבסיסו בארצות הברית בצפון וקודקודו במקסיקו בדרום.
בארצות הברית היא גובלת במערב במתלול ההעתקים של הרי סיירה נבדה, במזרח גובלת פרובינציית אגן ורכס בהעתק ווסאץ' (Wasatch Fault), ברמת קולורדו ובבקע הריו גרנדה, סך הכל כ-800 קילומטרים.
פרובינציית אגן ורכס משתרעת צפונה עד לרמת קולומביה והרחק דרומה עד לחגורה הגעשית הטרנס-מקסיקנית (Eje Volcánico Transversal) במקסיקו, אם כי גבולותיה הדרומיים של פרובינציית אגן ורכס שנויים במחלוקת.
על סמך העדויות משערים כי חלקה הדרומי והפחות מוכר של פרובינציית אגן ורכס גובל במזרח בחזית הדחיקה הלרמידית של הרי סיירה מדרה אוריינטל (Sierra Madre Oriental), ובמערב במפרץ קליפורניה ובחצי האי קליפורניה.
במרכז החלק הדרומי ביותר של פרובינציית אגן ורכס שוכנת שושלת ההרים, שבה בולטת פחות תופעת ההעתקים, של הסיירה מדרה אוקסידנטל (Sierra Madre Occidental).
הפרובינציה מתחלקת לאזורי המשנה שגבולותיהם משורטטים באיור למעלה משמאל:
האגן הגדול (Great Basin, 22a, כולל חלק ממדבר מוהאבי)
הנוף הטיפוסי הוא של שושלות הרים צרות מתחלפות לסירוגין בעמקים שטחים או אגנים צחיחים שכיוונם הכללי הוא מצפון לדרום.
גובה האגנים נע בין 1,200 ל-1,500 מטרים מעל פני הים בעוד שגובה שושלות ההרים נע בממוצע בין 900 ל-1,500 מטרים מעל לאגנים.
המקום הנמוך ביותר בפרובינציה (שהוא גם המקום הנמוך ביותר ביבשת אמריקה הצפונית) הוא עמק המוות, 86 מטרים מתחת לפני הים.
מערבית לו מצויה פסגת טלסקופ (Telescope Peak) ברכס פנאמינט (Panamint Range) שגובהה 3,368 מטרים.
הפרשי הטמפרטורות בין היום ללילה, כצפוי מאזור מדברי, קיצוניים.
כך למשל ביולי הטמפרטורה המקסימלית הממוצעת בעיירה בישופ בקליפורניה היא 36°C והיא יורדת ל-11°C בלילה.
ההפרש בין היום ללילה קטן בחורף ונע בדצמבר בין 6°C- ל-3°C-.
הגורם החשוב ביותר בקביעת הטמפרטורה הוא הגובה, והיא יורדת בממוצע ביותר מ-8°C לכל קילומטר גובה.
ההבדל בגובה שבין קרקעית האגנים לפסגות ההרים שיכול להגיע ל-3,000 מטרים מתורגם להבדל של 25°C.
פרובינציית אגן ורכס היא ברובה מדבר צל גשם.
הרי סיירה נבדה שבמערב המגיעים לגבהים שמעל ל-4,000 מטרים חוסמים את ענני הגשם המגיעים מאוקיינוס השקט ועקב כך מקבלים מרבית האזורים (תלוי בגובהם) פחות מ-250 מ"מ גשם בשנה.
כך לדוגמה הממוצע השנתי בעמק המוות הוא 60 מ"מ בלבד, בעמק אוונס בין 130 ל-180 מ"מ לשנה, העמקים צפונית לעיירה בישופ בקליפורניה השוכנים בגובה שמעל ל-1,000 מטרים מקבלים בין 200 ל-350 מ"מ לשנה, בעוד שבהרים הממוצע גבוה יותר.
להשוואה, באותו גובה בהרי סיירה נבדה מגיעה כמות המשקעים השנתית למעל ל-1,500 מ"מ.
מרבית המשקעים (כ-70%) יורדת בין נובמבר לאפריל, אבל סופת רעמים קיציות מתרחשות מדי פעם, וגורמת לשיטפונות רציניים שעיצבו את פני הנוף.
התופעה רווחת ברכס פאנאמינט והשיטפונות שם גרמו ליצירת הקניונים העמוקים והצרים.
האקלים הצחיח מאפשר מעט מאוד נחלים.
מי הגשמים המעטים שיורדים בפרובינציה יחד עם מי פשרת השלגים מפסגות ההרים הגבוהות באביב מחלחלים לקרקע, או מתנקזים לאגנים הנמוכים תוך יצירת אגמים פלוביאליים (pluvial lake - אגם ללא ניקוז) המכונים פלאיה (playas).
מרביתם קצרי ימים והם מתנדפים בחום הקיץ, למעט מעט אגמים, דוגמת ימת המלח הגדולה ביוטה ואגם פירמיד בנבדה.
האזור הגאוגרפי שממנו אין מוצא של נחלים לים מכונה האגן הגדול.
שטחו כ-500,000 קמ"ר והוא כולל את מרבית נבדה, חלק גדול מיוטה וחלקים מאיידהו, קליפורניה ואורגון.
כמות המים המעטה היא הסיבה שהניקוז הוא פנימי.
בעבר, כמו למשל בעידן הקרח האחרון, ירדו באזור מספיק מים שפילסו את דרכם מחוץ לשטח האגן הגדול.
כיוון שהצמחייה מותאמת לטמפרטורה ולכמות המשקעים, ואלו נקבעים בעיקר על פי הגובה, מחולקים מיני הצמחים לאזורים על פי הגובה.
במקומות הנמוכים ביותר, קרקעית האגנים, בולטים בנוף שיחים מהמין לראה משולשת (Larrea tridentata) ממשפחת הזוגניים, מין הנפוץ גם ברחבי מדבר מוהאבי.
חורש פתוח של עצי יהושע, גם הוא מין המזוהה עם מדבר מוהאבי, גדל גם צפונה יותר בגבהים שבין 1,000 ל-1,500 מטרים.
חבורת הצומח הנפוצה ביותר מכונה Great Basin sage scrub ("חבורת שיחי המרווה של האגן הגדול") שמחליפה את חבורת הצומח של הלראה המשולשת החל מגבהים של 1,000 מטרים ומעלה.
הצמח השולט בחבורה זו הוא לענה משוננת (Artemisia tridentata), מין של לענה.
מין זה נפוץ גם מתחת לחופה של עצי הערער והאורנים מתת-הסוג Cembroides (אורן פיניון באנגלית pinyon - כמה מינים המייצרים צנוברים אכילים), הגדלים בחורש פתוח בגבהים שבין 1,500 ל-3,000 מטרים.
מעל גובה זה גדלים עצי אורן בודדים מהמינים Pinus flexili (באנגלית Limber Pine) ואורן האצטרובל הזיפני (Pinus longaeva באנגלית Bristlecone Pine) המצטיינים באורך חייהם.
בייחוד מצטיין בכך המין האחרון שעצים ממנו חיים אלפי שנים, כולל העץ העתיק ביותר בעולם, מתושלח, שבהרים הלבנים, שגילו (נכון ל-2013) הוא 4,845 שנים.
בגלל תנאי הסביבה גם עצים מתים אינם נרקבים, ותוך שימוש בתיארוך באמצעות טבעות עצים יכלו מדענים ללמוד על תנאי הסביבה של העצים במשך כ-8,000 השנים האחרונות.
באופן כללי מקובל שטופוגרפיית אגן ורכס היא תוצאה של התמתחות והידקקות הליתוספירה, הבנויה מקרום כדור הארץ ומחלקה העליון של המעטפת העליונה.
סביבות התמתחות כדוגמת אגן ורכס מאופיינות על ידי העתק ליסטרי נורמלי, העתקים אנכיים שהופכים בעומק לאנכיים.
ההעתקים הנורמלים מתחברים בעומק, ויוצרים גאומטריה של הורסטים וגראבנים.
כאשר הורסט מתייחס לגוש שהורם עקב ההעתק, וגראבן לגוש ששקע עקב ההעתק.
עובי הקרום בפרובינציית אגן ורכס היא בין 30 ל-35 קילומטרים והוא דומה לעובי קרום יבשתי שעבר התארכות במקומות אחרים בעולם.
הקרום יחד עם חלקה העליון של המעטפת העליונה מרכיבים את הליתוספירה.
עובי בסיס הליתוספירה מתחת לפרובינציית אגן ורכס מוערך בכ-70-60 קילומטרים.
הדעות חלוקות בנוגע למידת ההתארכות של האזור, עם זאת, ההערכה החציונית היא של כ-100% התארכות אופקית.
סך כל ההעתקה האופקית של פרובינציית אגן ורכס משתנה בין 60 ל-300 קילומטרים החל מתחילת הפעלת כוח המתיחה בתחילת המיוקן כשמידת ההתארכות בחלקה הדרומי של הפרובינציה גדולה יותר מאשר בצפונה.
קיימות עדויות שההתארכות החלה בדרום פרובינציית אגן ורכס, ובהדרגה התפשטה צפונה.
המנגנונים הטקטוניים האחראים להתארכות הליתוספירה בפרובינציית אגן ורכס שנויים במחלוקת, ובניסיון להסביר אותם צצו כמה תאוריות מתחרות.
המאורעות העיקריים שקדמו להתארכות הליתוספירה כללו תקופה ארוכה של דחיסה בשל הפחתה של לוח פרלון מתחת לחוף המערבי של הלוח הצפון-אמריקאי היבשתי שעוררה התעבות של הקרום.
מרבית תנועות הלוחות הטקטוניים הקשורות ביצירת פרובינציית אגן ורכס התרחשו בתת-תור הנאוגן שבתור השלישון, והן נמשכות עד ימינו.
בתחילת תקופת המיוקן התאכל מרבית לוח פרלון והרכס המרכז אוקייני שהפריד בין לוח פרלון ללוח הפסיפי (רכס מזרח האוקיינוס השקט) התקרב לאמריקה הצפונית.
באמצע המיוקן נחת הרכס המרכז אוקייני מתחת ללוח הצפון-אמריקאי ועצר את ההפחתה לאורך חלק זה של שולי האוקיינוס השקט, יחד עם זאת לוח פרלון המשיך לנחות לתוך המעטפת.
תנועה בגבול זה פיצלה את רכס מזרח האוקיינוס השקט ויצרה את העתק סן אנדראס, העתק חילוף אופקי.
כיום נע הלוח הפסיפי לצפון-מערב יחסית לאמריקה הצפונית, תצורה שגרמה למאמצי גזירה מוגברים לאורך שולי היבשת.
הפעילות הטקטונית האחראית להתארכות הפרובינציה היא נושא מורכב ושנוי במחלוקת בקהילייה של מדעי כדור הארץ.
על פי התאוריה המקובלת ביותר גזירה בקרום הקשורה עם העתק סן אנדראס גרמה להעתקי מתיחה ספונטניים דומים לאלו שנראו באגן הגדול.
עם זאת, תנועת הלוחות לבדה אינה מסבירה את הגובה הרב של אזור אגן ורכס.
מערב ארצות הברית הוא אזור של זרימת חום גבוהה הגורמת להנמכת הצפיפות של הליתוספירה ומעורר התרוממות איזוסטזית עקב כך.
אזורים ליתוספירים המאופיינים בזרמי חום גבוהים הם חלשים ועיוות כתוצאה ממתיחה יכול להתרחש לאורך אזור נרחב.
משום כך מקובל שההתארכות של אגן ורכס אינה קשורה לסוג התארכות שנגרמה בשל נביעת המעטפת שייתכן שגרמה לאזורי הביקוע דוגמת הצומת המשולש של עפר.
התהליכים הגאולוגיים המגבירים את זרימת החום הם מגוונים, עם זאת, מספר חוקרים משערים שהחום שנוצר באזור ההפחתה מועבר אל הלוח העליון ככל שההפחתה נמשכת.
נוזלים לאורך אזורי העתקים מעבירים את החום אנכית דרך הקרום.
מודל זה הוביל לעניין גובר במערכות גאותרמיות בפרובינציית אגן ורכס, ולהבנה של ההשפעה המתמשכת של לוח פרלון שעבר הפחתה מלאה על ההתארכות של פרובינציית אגן ורכס.
בכמה מקומות בפרובינציית אגן ורכס נחשפו סלעי התשתית המותמרת על פני השטח.
כמה מהם הם מתחמי ליבה מותמרת (Metamorphic Core Complex) או בראשי תיבות MCC, מושג שפותח לראשונה על בסיס מחקרים בפרובינציית אגן ורכס.
מתחם ליבה מותמרת נוצר כאשר חלקו התחתון של הקרום מועלה אל פני השטח כתוצאה מהתארכות.
עד שנות ה-60 של המאה ה-20 לא הובן הקשר בין מתחמי ה-MCC בפרובינציית אגן ורכס לבין התארכות הקרום.
מאז זוהו תבניות עיוות דומות במתחמי ה-MCC בפרובינציית אגן ורכס מה שהוביל את הגאולוגים לבחון אותם כקבוצה של מבנים גאולוגים קשורים שנוצרו בהתארכות הקרום בקנוזואיקון.
מחקר מתחמי הליבה המותמרת סיפק תובנה חשובה על תהליכי ההתארכות שהיו ביצירת פרובינציית אגן ורכס.
קודם לתקופת האאוקן (מלפני ±0.2 55.8 מיליון שנים עד לפני±0.1 33.9 מיליון שנים) היה קצב ההתמזגות של לוח פרלון והלוח הצפון-אמריקאי מהיר, זווית ההפחתה הייתה שטוחה, ורוחב הלוח היה עצום.
במהלך האאוקן הסתיימו כוחות הדחיסה הקשורים להפחתת לוח פרלון של האורוגנזות הלרמידית, הסוויירית והנבדית.
פעולות הגומלין בין הלוחות השתנו מדחיסה צולבת להעתקי חילוף, ולפני כ-40 מיליון שנים ניצתה פעילות געשית בפרובינציית אגן ורכס שבה נפלטו לבה אנדזיטית עד ריוליטית.
ההשערה היא שהלוח המשיך להיות מופחת עד לפני כ-19 מיליון שנים, שאז הוא התאכל כליל והפעילות הגעשית נפסקה, בחלקה.
בזלת אוליבינית מרכס מרכז אוקייני התפרצה סביב 17 מיליון שנים והחל תהליך התארכות.
בנוסף לכמויות קטנות של נפט שנתגלו בנבדה יש בפרובינציה זהב וכסף, נחושת ומינרלים תעשייתיים בין השאר: בריט, אשלג, פוספטים, גבס, זאוליט, וולאסטוניט וגארנט.
פרובינציה (בספרדית: Provincia) היא הדרגה השנייה מבין דרגות החלוקה המנהלית של צ'ילה.
ברמה העליונה מחולקת צ'ילה ל-16 מחוזות, והן מתחלקות ל-56 פרובינציות.
המושל מקבל ייעוץ מהמועצה הכלכלית והחברתית של הפרובינציה (Consejo Económico y Social Provincial או בראשי תיבות CESPRO).
הפרובינציה של סנטיאגו יוצאת דופן, שאין בחוקיה הגדרה למושל פרובינציה ומשרה זו היא חלק מתפקידיו של מושל מחוז מטרופולין סנטיאגו.
בינואר 2001 הוקמה "המשלחת הפרובינציאלית של סנטיאגו" שבה תפקיד "השליח הפרובינציאלי" (Delegado Provincial de Santiago), הפועל כמושל פרובינציה מטעם מושל המחוז.
הפרובינציות נחלקות ל-346 קומונות המנוהלות על ידי גוף הנבחר בבחירות ישירות הקרוי מועצה מוניציפלית (concejo municipal), הכולל ראש עירייה (alcalde) וחברי מועצת העיר (concejales), לתקופה של ארבע שנים.
מנהלת השירותים של הקומונה קרויה רשות מקומית (municipalidad) ושוכנת במשרדים של ראש העירייה (alcaldía).
עד שנות ה-80 של המאה ה-20 היו הפרובינציות החלוקה המנהלית העליונה של צ'ילה, שכללה אז 25 פרובינציות: טרפקה, אנטופגסטה, אטקמה, קוקימבו, אקונקגווה, ולפראיסו, סנטיאגו, אוהיגינס, קולצ'גווה, קוריקו, טלקה, מאולה, לינארס, ניובלה, קונספסיון, אראוקו, ביוביו, מייאקו, קאוטין, ולדיביה, אוסורנו (מאז 1940), יאנקיווה, צ'ילואה, אייסן (מאז 1929) ומגיאנס (מאז 1929).
בטבלה להלן מפורטים כל הפרובינציות, בירתן, שטחן ואוכלוסייתן לפי מפקד 2002 על פי נתוני המכון לסטטיסטיקה של צ'ילה (Instituto Nacional de Estadística de Chile).
פרוביז'נה (באוקראינית: Пробіжна; בפולנית: Probużna, פרובוז'נה; ביידיש: פראבוזשנע) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.
פרוביז'נה נוסדה כעיירה פרטית באמצע המאה ה-18, ושימשה כמרכז מסחרי לסביבתה החקלאית, בו נערכו ימי שוק שבועיים.
יהודים התיישבו בעיירה בסוף המאה ה-18, ובמחצית הראשונה של המאה ה-19 כבר התקיימה ביישוב קהילה יהודית עצמאית.
לאחר מלחמת העולם הראשונה השתקמה הקהילה בעיירה בסיוע ארגוני עזרה הדדית ובעזרת יוצאי היישוב בארצות הברית, ובין מלחמות העולם נמנו בה 1,226 יהודים, מתוך 3,136 תושבים.
בתקופה זו התקיימה בעיירה פעילות ציונית ענפה.
בתחילת הכיבוש הגרמני של אזור העיירה במהלך מבצע ברברוסה, בקיץ 1941, הובאו לעיירה מספר מגורשים יהודים מהוסיאטין, ומספר היהודים בעיירה הגיע לכ-1,630.
ב-20 בספטמבר 1942 ערכו שוטרים גרמנים ואוקראינים אקציה בעיירה, בה שילחו את רוב יהודיה למחנה ההשמדה בלז'ץ.
יתר היהודים גורשו לאחר מכן לקופיצ'ינצה.
כמה עשרות יהודים שהועסקו במחנה עבודה קטן בסביבת העיירה נרצחו עד סוף סתיו 1943.
בין רבני העיר היו הרב משה בן הרב צבי אדלשטיין, הרב פישל בן הרב משה, הרב דוד-מאיר באב"ד (משנות התר"י, 1850), חתנו הרב יעקב יוסף דרימר, הרב אברהם בן הרב שלמה דרימר (עד שנת תרל"ג, 1873), הרב ישראל יצחק שמחה ברגר (מחבר הספרים "עשר קדושות", "עשר עטרות" ו"עשר אורות".